ཀྲོང་ཡན་ནས་རིམ་ཁག་ཚན་པ་ཁག་གིས་རྒྱལ་ཁབ་ཀྱི་སྤྱི་ཁོགས་དཔལ་འབྱོར་གྱི་དུས་བབ་འགྱུར་ལྡོག་དང་རང་ལྗོངས་ཀྱི་དཔལ་འབྱོར་གོང་འཕེལ་དང་སྤྱི་ཚོགས་བདེ་འཁོད་ཀྱི་དུས་མཚམས་རང་བཞིན་གྱི་ཁྱད་ཆོས་ཁོང་དུ་ཆུད་པ་བྱས་ཏེ།ལྟེ་བར་བསྟུན་པ་དང་སྤྱི་ཡོངས་ལ་ཞབས་འདེགས་ཞུས་ནས་གོང་འཕེལ་དང་བརྟན་ལྷིང་།སྐྱེ་ཁམས་བཅས་དོན་ཆེན་གསུམ་དང་དམ་པོར་བསྟུན་པ་དང་།འགག་སྒྲོལ་དམག་འཐབ་ཆེན་པོ་གསུམ་ལ་རྒྱལ་ཁ་ལེན་རྒྱུར་དམིགས་ནས་བླ་ན་མེད་པའི་རྒྱལ་ཁོངས་སྲུང་མཁན་དང་མཛེས་སྡུག་ལྡན་པའི་ཁྱིམ་གཞིས་སྐྲུན་མཁན་ཞེས་པ་བརྗོད་དོན་གཙོ་བོར་འཛིན་པའི་གྲོང་གསེབ་དར་རྒྱས་ཀྱི་འཐབ་ཇུས་དང་།དམངས་འཚོ་ལེགས་བཅོས་དང་ཆད་སྐྱོན་གསབ་པའི་གཙོ་ཆེའི་རྨང་གཞིའི་སྒྲིག་བཀོད་འཛུགས་སྐྲུན་རྣམ་གྲངས།ཁྱད་ལྡན་ཁྱད་འཕགས་ཐོན་ལས་གོང་འཕེལ།སྐྱེ་ཁམས་བདེ་འཇགས་སྲུང་བཅད་བརྟན་གཏོང་།སྤྱི་ཚོགས་བརྟན་ལྷིང་སྲུང་སྐྱོང་སོགས་ཀྱི་གཙོ་ཆེའི་ལས་འགན་ཡག་པོ་སྒྲུབ་སྟེ།ཚན་རིག་དང་མཐུན་པའི་སྒོ་ནས་འཆར་འགོད་ལག་བསྟར་གྱི་དཔྱད་དཔོགས་ལས་དོན་ཡག་པོ་སྤེལ་བའི་རྨང་གཞིའི་ཐོགདངོས་ཐོག་བདེན་འཚོལ་ངང་ནས་འཆར་འགོད་ལེགས་སྒྲིག་གི་གྲོས་འགོ་ཡག་པོ་འདོན་དགོས་པ་དང་ཆབས་ཅིགརྒྱལ་ཁབ་ནས་གཤམ་སྤྲོད་བྱས་པའི་ཚོད་འཛིན་རང་བཞིན་གྱི་འཆར་འགོད་དམིགས་ཚད་ཐད་ལས་ཀའི་ཤུགས་ཚད་ཆེ་རུ་གཏོང་བ་དང་ལག་བསྟར་འཕེལ་རིམ་མགྱོགས་སུ་བཏང་སྟེ།ངེས་པར་དུ་འཆར་འགོད་དམིགས་ཚད་དུས་བཀག་ལྟར་ལེགས་སྒྲུབ་ཡོང་བ་དང་།རང་ལྗོངས་ཀྱིས་གཏན་འཁེལ་བྱས་པའི་སྔོན་དཔག་དམིགས་ཚད་ཐད་ལས་ཀའི་བསམ་གཞི་གསར་པ་གཏོད་པ་དང་ལས་ཀའི་བྱ་ཐབས་ནན་ཏུ་གཏོང་བ།ལྟ་ཞིབ་བྱེད་ཤུགས་ཆེ་རུ་གཏོང་བ་བཅས་བྱས་ཏེ་ལོ་ལྔ་ཚན་བཅུ་གསུམ་པའི་དུས་མཇུག་ཏུ་ཚང་མ་ལེགས་སྒྲུབ་ཐུབ་པ་བྱེད་དགོས་པའི་ནན་གསུང་གནང་བ་རེད།།